গত ৫ জুলাই বর্ধমানের একটি স্টেশনে ট্রেন থেকে নামিয়ে গ্রেফতার করা হয়েছিল মুসাকে। তার বিরুদ্ধে অভিযোগ ছিল বাংলাদেশের জঙ্গি সংগঠন জেএমবির সঙ্গে যুক্ত থাকার। পশ্চিমবঙ্গ সিআইডি তাকে গ্রেফতার করে জানায়, এরাজ্যে নাশকতার ছক কষছিল মুসা। তামিলনাড়ু থেকে তার পিছু নিয়ে শেষ পর্যন্ত বর্ধমানে ট্রেন থেকে তাকে গ্রেফতার করা হয়। তার আইএস যোগও রয়েছে। পশ্চিমবঙ্গে স্লিপার সেল তৈরির চেষ্টা করছিল। পশ্চিমবঙ্গের বীরভূম জেলার লাভপুরে তার বাড়ি রয়েছে। সেখানে থাকে তার স্ত্রী ও ছেলে। তদন্তে পুলিশ জানতে পারে কলকাতার সুরেন্দ্রনাথ কলেজে পড়াশুনা করেছে মুসা।